Tyd vir Afrikaner om op te staan
Ons sê dat dit tyd geword het vir die Afrikaner, of altans die regsinniges onder ons, om by mekaar uit te kom en op elke terrein ons plek in die land in te neem. Dit is duidelik dat die regering en swart radikalisme oorlog verklaar het teen die blanke en in besonder die Afrikaner en daarom is 'n doelgerigte uitgewerkte teenstrategie nou noodsaaklik.
Die tyd vir mooibroodjies bak, polities “korrek” te wees en te wag vir beter dae van die ANC-regering, hul meelopers en hul toutjietrekkers is verby. Dit is tyd om die waarheid op sy naam te noem en ons invloed in die land te laat geld, wat veel verder strek as bloot die 6 of 7% van die bevolking.
Ons mense is die voedselprodusente van die land, ons verskaf die oorgrote meerderheid van entrepreneurskap in die land, ons dra bykans die helfte van die belastinginkomste van die staat direk of indirek by, ons verskaf die ruggraat van onderwys in die land en in die staatsdiens is dit die handvol oorblywendes wat die wiel aan die rol hou. Dit is tyd dat ons bymekaarkom, koppe bymekaar sit en die detail van 'n teenstrategie ter wille van ons oorlewing en volhoubare selfbeskikking uitwerk en implementeer.